รักษาด้วยการใช้ยาทา รักษาผดร้อนให้หายด้วยตนเอง
บางครั้งผดร้อนก็ไม่ยอมหายไปเอง เราจึงต้องทาครีมหรือโลชั่นบางอย่าง เพื่อให้ผดร้อนหายเร็วขึ้น ครีมและโลชั่นส่วนใหญ่จะไม่ช่วยให้ผดร้อนหายไป ถึงแม้ฉลากจะระบุว่า "บรรเทา" หรือ "เพิ่มความชุ่มชื้น"ก็ตาม ที่จริงแล้วครีมและโลชั่นจำนวนมากอาจทำให้เป็นผดร้อนหนักขึ้นด้วยซ้ำ โดยเฉพาะครีมและโลชั่นที่มีส่วนผสมของสารดังต่อไปนี้  ไฮโดรคอร์ติโซน (Hydrocortisone) หลายคนเชื่อว่าไฮโดรคอร์ติโซนจะช่วยให้ผดร้อนหาย แต่ในความเป็นจริงแล้วยาตัวนี้ไม่ช่วยและอาจทำให้เป็นหนักขึ้น ปิโตรเลียมหรือน้ำมันแร่ (mineral oil) ส่วนผสมที่เป็นน้ำมันเหล่านี้อาจทำให้รูขุมขนอุดตันได้ รูขุมขนอุดตันก็เป็นสาเหตุหลักของการเกิดผดร้อนอยู่แล้ว  น้ำหอม บ่อยครั้งที่น้ำหอมอาจทำให้ผิวหนังระคายเคือง ทำให้เป็นผดร้อนหนักขึ้น คาลาไมน์จะช่วยบรรเทาอาการคันและปกป้องผิว ลดอาการระคายเคือง นอกจากนี้คาลาไมน์ยังช่วยลดอาการคันซึ่งเกิดจากการเป็นผดร้อนได้ด้วย  คาลาไมน์และโลชั่นที่มีคุณสมบัติคล้ายกันนี้สามารถนำมาใช้เป็นยาสำหรับแก้ผดร้อนได้  ถึงคาลาไมน์จะเป็นทางเลือกที่ดีที่สุด แต่ยาตัวนี้จะเปียกและเหนียวติดเสื้อผ้า ฉะนั้นเมื่อทาคาลาไมน์เรียบร้อนแล้ว ต้องรอให้ยาแห้ง หลังจากทาคาลาไมน์แล้วเราอาจไปนั่งใต้พัดลมก็ได้ ตอนดึกเมื่อทาคาลาไมน์แล้วค่อยนอนบนที่นอนที่สะอาด อย่าลืมว่าคาลาไมน์อาจทิ้งคราบไว้ได้ ฉะนั้นชุดเครื่องนอนที่ใช้จึงไม่ควรเป็นชุดเครื่องนอนที่ดีที่สุดของเรา คาลาไมน์นั้นเป็นยาที่ใช้ได้อย่างปลอดภัยก็จริง แต่ก็อาจมีผลเสียกับยาบางตัวและคนที่มีโรคประจำตัวบางโรคได้ ปรึกษาแพทย์ก่อนใช้คาลาไมน์ ถ้าตั้งครรภ์ แพ้ยา หรือกำลังอยู่ในช่วงกินยาตามใบสั่งแพทย์   คาลาไมน์หาซื้อได้ตามร้านขายยา สารนี้เป็นสารที่ช่วยบรรเทาอาการผดร้อนได้ แอนไฮดรัส ลาโนอินลดความระคายเคืองและช่วยลดการอุดตันของต่อมเหงื่อ จึงช่วยป้องกันการเกิดผดร้อนได้  บางคนที่ผิวแพ้ขนแกะอาจมีอาการระคายเคืองหลังใช้แอนไฮดรัส ลาโนอิน ไม่ควรใช้สารนี้ ถ้าแพ้ แอนไฮดรัส ลาโนอินสามารถหาซื้อได้ทางอินเตอร์เน็ต ยาสเตียรอยด์เป็นยาที่ใช้ลดการอักเสบ การระคายเคือง และอาการบวมในบริเวณที่ทา  เมื่อนำยาสเตียรอยด์ชนิดทามาใช้กับบริเวณผิวหนังที่เป็นผดร้อน จะสามารถลดความแดงและ "ความแสบ"ของผดร้อนได้เป็นอย่างดี ช่วยให้อาการผดร้อนหายเร็วขึ้น ใช้ยาสเตียรอยด์ชนิดทาในปริมาณเล็กน้อย   ครีมสเตียรอยด์ที่มีความแรงอ่อนสามารถหาซื้อได้ตามร้านขายยา ครีมสเตียรอยด์ที่มีความแรงอ่อนเป็น คนละตัว กับยาอนาบอลิก สเตียรอยด์ ซึ่งเป็นยาอันตรายที่ใช้กระตุ้นการเจริญเติบโตของกล้ามเนื้อ ยาสเตียรอยด์ชนิดทาอาจเหนียวและเปียก จึงเหมาะสำหรับที่จะใช้ทาในเวลากลางคืน พอใช้ยาเตียรอยด์ทาแล้ว จากนั้นจึงค่อยใส่เสื้อผ้า ผดร้อนธรรมดาอาจค่อยๆ แย่ลงจนถึงระดับที่กลายเป็นปัญหาได้ หมั่นตรวจสอบสัญญาณอันตรายและการติดเชื้อ ถ้าสังเกตเห็นว่าตนเองหรือผู้ใกล้ชิดมีอาการแบบด้านล่างนี้ พบแพทย์ให้เร็วที่สุดเท่าที่จะทำได้เพื่อเริ่มการโหมรักษา (aggressive treatment ) โดยเฉพาะถ้าผู้ที่เป็นผดร้อนคือทารก ผู้สูงอายุ หรือคนที่ระบบภูมิคุ้มกันอ่อนแอ  ต้องพามาพบแพทย์โดยด่วน  เจ็บมากขึ้น บวมมากขึ้นและไม่หายระคายเคือง มีไข้ ผดร้อนมีหนอง หรือมีอะไรไหลซึมออกมา ต่อมน้ำเหลืองที่คอ ขาหนีบ หรือรักแร้โต ผดร้อนเกิดจากการที่ตัวเราอยู่ในสภาพอากาศร้อน จึงทำให้เหงื่อออก ยิ่งเราเหงื่อออกน้อย ก็ยิ่งมีเหงื่อไปสะสมอยู่ที่รูขุมขนซึ่งอุดตันอยู่นั้นน้อย อาการระคายเคืองในบริเวณที่เป็นผดร้อนก็จะน้อยลงด้วย ฉะนั้นยิ่งเราสามารถหลีกเลี่ยงสภาพอากาศร้อนได้มากเท่าไหร่ ก็จะยิ่งดี การเข้าไปอยู่ในบริเวณที่มีการเปิดเครื่องปรับอากาศก็เป็นวิธีหลีกเลี่ยงสภาพอากาศร้อนอีกวิธีหนึ่ง การเปิดเครื่องปรับอากาศไม่เพียงทำให้อากาศเย็นสบายเท่านั้น แต่ยังทำให้ความชื้นน้อยลงไปมากด้วยจึงช่วยบรรเทาอาการผดร้อนได้มาก เพราะถ้าอากาศมีความชื้นสูง เหงื่อก็จะระเหยยาก จึงยิ่งทำให้เป็นผดร้อนหนักขึ้น ถ้าเรากำลังเป็นผดร้อนอยู่ เราต้องใส่เสื้อผ้าที่ทำให้ผิวหนังของเราสัมผัสกับอากาศที่สดชื่น เพราะจะทำให้เหงื่อและความชื้นที่ผิวหนังสามารถระเหยออกไปได้และป้องกันไม่ให้มีความชื้นเกิดขึ้นในบริเวณที่เป็นผด หลีกเลี่ยงการใส่เสื้อผ้าที่รัดแน่น   นอกจากเราควรใส่เสื้อผ้าที่ระบายอากาศได้ดีแล้ว เสื้อผ้าควรทำมาจากผ้าที่ระบายอากาศได้ดีด้วย ผ้าอย่างผ้าฝ้ายและผ้าเจอร์ซีย์ซึ่งระบายอากาศได้ดีนั้นเป็นผ้าที่เหมาะที่สุด แต่ผ้าใยสังเคราะห์ล้วนอย่างไนลอนและโพลีเอสเตอร์นั้นเป็นผ้าที่ระบายอากาศได้ไม่ดี  ถ้าเราอยู่ในสภาพอากาศที่ร้อน เราไม่ควรใส่เสื้อผ้าที่เปิดเผยเนื้อหนังเลย (อย่างเช่น กางเกงขาสั้น เสื้อกล้าม เป็นต้น) การใส่เสื้อผ้าแบบนี้จะทำให้ผิวเราเสี่ยงเกรียมแดด ยิ่งทำให้ผิวหนังของเราระคายเคืองมากขึ้น และอาจได้รับความเสียหาย ฉะนั้นอย่าลืมทาครีมกันแดดให้เพียงพอ หรือใส่เสื้อผ้าหลวมๆ ที่ปกปิดผิวหนังดีกว่า ผู้ที่ทำงานโดยต้องใช้แรงอย่างเช่น คนตัดหญ้า อาจลองทำให้เสื้อผ้าเปียกก่อนทำงาน ควรใส่เสื้อแขนยาวและทำให้เสื้อเปียกอยู่เรื่อยๆ เพื่อป้องไม่ให้เกิดผดร้อน การออกกำลังจะทำให้อุณหภูมิของร่างกายสูงขึ้นและทำให้เหงื่อออกซึ่งเป็นอะไรที่เราไม่ ต้องการเลยในตอนที่กำลังเป็นผดร้อน ถึงแม้การออกกำลังกายจะเป็นผลดีต่อสุขภาพในระยะยาว แต่ในระยะสั้นการออกกำลังกายทำให้ผดร้อนหายช้าและอาจทำให้อาการหนักขึ้นด้วยซ้ำ ฉะนั้นหลีกเลี่ยงการออกกำลังกายอย่างหนักไปก่อนและรอจนกว่าผดร้อนจะหาย โดยเฉพาะอย่างยิ่งถ้าเป็นการออกกกำลังกายในสภาพแวดล้อมที่ร้อนชื้น การออกกำลังกายแบบนี้ได้แก่  การเล่นกีฬา การเดินทางไกล การวิ่ง การยกน้ำหนักหรือการออกกำลังกายโดยใช้น้ำหนักตัวเองเป็นแรงต้าน อื่นๆ บางครั้งการทำให้ผิวที่เป็นผดร้อนแห้งสนิทนั้นยากลำบากโดยเฉพาะอย่างยิ่งในสภาพอากาศที่ร้อนชื้น ถึงแม้เราจะหลีกเลี่ยงการออกกำลังกายแล้วก็ตาม เมื่อเกิดกรณีอย่างนี้ ลองทาแป้งทัลคัม แป้งเด็ก หรือแป้งข้าวโพด (ในกรณีจำเป็น) สักเล็กน้อยในบริเวณที่เกิดผดร้อน แป้งจะดูดซับความชื้น ทำให้ผิวแห้ง  อาบน้ำ เช็ดตัวให้แห้ง และทาแป้ง แป้งข้าวโพดจะได้ผลมากกว่า ถ้าเราสามารถอยู่บ้านโดยไม่ใส่เสื้อได้สักพัก อย่าใช้แป้งหอมหรือแป้งร่ำ เพราะอาจทำให้ผิวที่เป็นผดร้อนระคายเคืองได้ อย่าทาแป้งใดๆ กับแผลเปิด เพราะอาจทำให้ติดเชื้อได้ ไม่ว่าเราจะเป็นผดแบบใด เราต้องหมั่นรักษาความสะอาดผิวหนัง สิ่งสกปรกและแบคทีเรียอาจทำให้ผดร้อนนั้นติดเชื้อได้ การอาบน้ำตามปกติ (อย่างน้อยวันละครั้งเมื่อเป็นผดร้อน) สามารถช่วยให้ผิวหนังของเราสะอาด ปราศจากสิ่งสกปรกและแบคทีเรีย เมื่ออาบน้ำเสร็จ อย่าใช้ผ้าขนหนูถูตัวให้แห้ง แต่ปล่อยให้ตัวแห้งเองหรือใช้ผ้าขนหนูตบเบาๆให้แห้ง ผ้าขนหนูอาจทำให้ผิวหนังระคายเคืองมากขึ้นและอาจนำแบคทีเรียซึ่งก่อให้เกิดการติดเชื้อมาสู่ผิวหนังได้ เมื่อเราเป็นผดร้อน เราไม่จำเป็นต้องใส่เสื้อผ้าตัวเดิมตลอดทั้งวัน ถ้าหน้าที่หรือความรับผิดชอบของเราทำให้ตนเองไม่สามารถใส่เสื้อผ้าที่อากาศถ่ายเทได้สะดวกในตอนที่เราเป็นผดร้อน เมื่อถึงบ้านและเตรียมพักผ่อน ถอดเสื้อผ้านั้นออก  นี้อาจไม่ใช่วิธีการที่ทำได้ง่ายนัก แต่การทำให้ผิวหนังของเราได้สัมผัสอากาศบ้างก็ยังดีกว่าไม่ให้ผิวหนังได้สัมผัสอากาศเลย ตัวอย่างเช่น สมมติเราอยู่ในป่าร้อนชื้นและเราเป็นผดร้อนที่เท้า แต่งานที่เราทำต้องใส่รองเท้าบูท พอหมดวันและหลังจากอาบน้ำเสร็จ เราก็เปลี่ยนมาใส่รองเท้าแตะ ให้ผิวหนังบริเวณที่เป็นผดร้อนได้สัมผัสอากาศอันสดชื่นให้บ่อยที่สุดเท่าที่จะทำได้ อาการจะได้ทุเลาลง
อย่าใช้ครีมและโลชั่นทั่วไป. ทาคาลาไมน์. ทาแอนไฮดรัส ลาโนอิน (anhydrous lanolin). ใช้ยาสเตียรอยด์ชนิดทา. ไปพบแพทย์เมื่อเห็นว่าอาการรุนแรงขึ้น. อย่าอยู่ในสภาพอากาศร้อน. ใส่เสื้อผ้าหลวมๆ "ที่ระบายอากาศได้ดี". หลีกเลี่ยงการออกกำลังกายอย่างหนัก. ทาแป้งเพื่อทำให้ผิวแห้ง. อาบน้ำบ่อยๆ และปล่อยให้ตัวแห้ง. ให้ผิวหนังได้สัมผัสอากาศอันสดชื่นทุกวัน.
https://www.wikihow.com/Get-Rid-of-Heat-Rash https://www.wikihow.com/Get-Rid-of-Heat-Rash
Topical Treatments for More Serious Cases Easy Home Remedies